Մասնակցի հրահանգ

**6 ամիս ժամկետով «ԱրմենՏել» ՓԲԸ կարիքների համար IP/MPLS (Cisco) ցանցի և նրա էլեմենտների տեխնիկական սպասարկման ծառայությունների մատակարարի մրցակցային ընտրություն ARM-K 001/16**

**ք. Երևան, 2016**

## 1. Մրցակցային ընտրության առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) 6 ամիս ժամկետով «ԱրմենՏել» ՓԲԸ կարիքների համար IP/MPLS (Cisco) ցանցի և նրա էլեմենտների տեխնիկական սպասարկման ծառայությունների (այսուհետ՝ Ծառայություններ) մատակարարի մրցակցային ընտրության ARM-K 001/16 (այսուհետ՝ Մատակարարի Մրցակցային ընտրություն ՄՄԸ):

ՄՄԸ շրջանակներում ծառայությունների նախատեսվող ծավալը ներկայացված է Հավելված 5-ում:

Հավելված 5-ում ներկայացված գնման ծավալը հանդիսանում է կանխատեսվող, օգտագործվում է միմիայն Մասնակիցների առաջարկների համադրման նպատակով և չի նշանակում Պատվիրատուի պարտավորություն ձեռք բերելու ծառայությունների նշված քանակությունը:

Մատակարարի կողմից իրականացվելիք ծառայությունների մեջ են ներառվում`

* Տեխնիկական աջակցում և տվյալների պաշտպանության և երթուղավորման միջոցների կարգաբերում,
* Համակարգային սպասարկում և վարչարարություն,
* Մեկնարկակարգաբերիչ աշխատանքներ,
* Կապի ծառայությունների մատակարարների հետ փոխհարաբերությունների կառավարում և SLA համաձայնագրերի իրականացման հանդեպ վերահսկողություն,
* Անհրաժեշտության դեպքում Կատարողի կողմից Պատվիրատուի օբյեկտներում իր մասնագետների տրամադրում,
* Խորհրդատվության տրամադրում Պատվիրատուի IP/MPLS ցանցի սարքավորումների և ծրագրային ապահովման կոնֆիգուրացման, շահագործման հարցերով,
* Խորհրադատվության տրամադրում Պատվիրատուի IP/MPLS ցանցի վթարային իրավիճակներից խուսափելու համար կանխարգելիչ միջոցառումների անցկացման վերաբերյալ,
* Խորհրդատվության տրամադրում Պատվիրատուի IP/MPLS ցանցի սարքավորումների և ծրագրային ապահովման մասով առաջացող անսարքությունների նախնական դիագնոստիկայի և տեղորոշման հարցերով,
* Խորհրդատվության տրամադրում Պատվիրատուի IP/MPLS ցանցի սարքավորումների և ծրագրային ապահովման ընդլայնման և արդիականացման հարցերով,
* Այլ տեխնիկական հարցեր, որոնք կապված են Պատվիրատուի IP/MPLS ցանցի սարքավորումների և ծրագրային ապահովման աշխատանքի հետ,
* Սարքավորումների թեստավորում և դիագնոստիկա,
* Ծրագրային ապահովման տարբերակի փոփոխում Պատվիրատուի դիմելու դեպքում (տրամադրվում է Պատվիրատուի կողմից),
* Տեղադրված ծրագրային ապահովման տարբերակների թարմացում Պատվիրատուի դիմելու դեպքում:

IP/MPLS մոդուլների ցանկը և համապատասխան SLA-ը ներկայացված են Հավելված 1-ում:

Ողջ ծառայությունների ծավալի համար Պատվիրատուն կընտրի մեկ հաղթող և մեկ պահուստային մատակարար:

ՄՄԸ հաղթողի հետ կարող է կնքվել տեխնիկական սպասարկման պայմանագիր (Հավելված 2 – պայմանագրի ձևանմուշ):

## 2. Մատակարարի մրցակցային ընտրության անցկացման կարգը

ՄՄԸ անցկացման հետ կապված հարցերով Պատվիրատուի կոնտակտային անձը.

* **Ազգանուն Անուն՝** Մայիլյան Մարգարիտ
* **Պաշտոնը՝** Գնումների և պայմանագրերի մոնիտորինգի մենեջեր
* **Հասցե՝** ք. Երևան, Ազատության 24/1,
* **Էլեկտրոնային հասցե՝** MMailyan[@beeline.am](mailto:kkupryashov@beeline.am)

ՄՄԸ անցկացվում է 4 փուլով:

**2.1. Փուլ 1՝ Մասնակիցների առաջարկների հավաքագրում**

* ՄՄԸ մասնակցի հրահանգը (այսուհետ՝ ՄՄԸՄՀ) հրապարակվում է [www.gnumner.am](http://www.gnumner.am) և [www.beeline.am](http://www.beeline.am) կայքերում:
* Մասնակիցը ծանոթանում է ՄՄԸՄՀ -ի հետ, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի կազմին ներկայացվող պահանջներ**

Առաջարկը պետք է ներառի՝

1. Որակավորման պահանջներին համապատասխանության մասին հայտարարագիր (ձևը ներկայացված է ՄՄԸՄՀ-ի Հավելված 4-ում և փոփոխման ենթակա չէ),
2. Կոմերցիոն առաջարկ (ձևը ներկայացված է ՄՄԸՄՀ-ի Հավելված 5-ում և փոփոխման ենթակա չէ),
3. Շահագրգռվածության բացակայության մասին նամակ (ձևը բերված է ՄՄԸՄՀ-ի թիվ 3 Հավելվածում և փոփոխման ենթակա չէ),
4. Գաղտնի տեղեկատվության չհրապարակման մասին համաձայնագիր (ձևը բերված է ՄՄԸՄՀ-ի թիվ 6 հավելվածում և փոփոխման ենթակա չէ),
5. Իրավաբանական անձի գրանցման վկայականը,
6. Մասնակցի ղեկավարի անձնագրային տվյալները,
7. Մասնակցի հիմնադրի անձնագրային տվյալները:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ՄՄԸՄՀ-ի 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակցի առաջարկը պետք է ներառի Հավելված 5-ում նշված ծառայությունների ողջ ցանկը:
* Հայաստանի Հանրապետության ռեզիդենտ հանդիսացող Մասնակիցները ներկայացնում են կոմերցիոն առաջարկները ՀՀ դրամով: Բոլոր գումարները նշվում են առանց ԱԱՀ:
* Հայաստանի Հանրապետության ռեզիդենտ չհանդիսացող Մասնակիցները ներկայացնում են կոմերցիոն առաջարկները ԱՄՆ դոլարով կամ այլ փոխանակվող արտարժույթով: Բոլոր գումարները նշվում են առանց ԱԱՀ
* Տարբեր արժույթներով ներկայացված առաջարկները կբերվեն արժույթի մեկ հիմքի և առաջնային վերլուծությունը կկատարվի ՀՀ Կենտրոնական Բանկի սահմանած փոխարժեքով` կոմերցիոն առաջարկի ընդունման օրվա դրությամբ:
* Ոչ ռեզիդենտ Մասնակիցների հետ կնքված տեխնիկական սպասարկման պայմանագրի շրջանակներում ակտերի ներկայացման ժամանակ ակտի գումարը կհաշվարկվի հետևյալ մեխանիզմով`

|  |  |  |
| --- | --- | --- |
| **Նշանակություններ** | **Իրադարձություններ** | **Հաշվարկի բանաձև** |
| Գ ՝ Պայմանագրի գումարը Ճշգրտող գործակից  ԻՓ՝ Ինդիկատիվ փոխարժեք (փոխարժեքը պայմանագրի կնքման օրվա դրությամբ դրությամբ ՀՀ ԿԲ համաձայն)  ՊՓ՝ Պաշտոնական փոխարժեքը ակտը ներկայացնելու օրվա դրությամբ (ՀՀ ԿԲ համաձայն) | 1. 1. ՊՓ աճել է ոչ ավել, քան 10%-ով ԻՓ նկատմամբ: «ԱրմենՏել» ՓԲԸ իր վրա կվերցնի փոխարժեքի տարբերությունը և կվճարի գնացուցակում համաձայնեցված գումարը Մասնակցի առաջարկի արժույթով: | **Ճշտգրտող գործակից չի կիրառվում** |
| 1. ՊՓ աճել է ավելի քան 10%-ով ԻՓ նկատմամբ (այսինքն՝ ՊՓ>ԻՓ\*1.1): 10%-ից ավել փոխարժեքի փոփոխության դեպքում պայմանագրի գումարի նկատմամբ կկիրառվի գործակից (Գ) պայմանագրի գումարը ճշտգրտելու համար (կիրառվում է միայն 10% գերազանցող մասը): | **Գ=2.1-ՊՓ/ԻՓ** |

* ՀՀ հարկային օրենսդրության համաձայն կիրառվում է ոչ ռեզիդենտի շահութահարկ 20% չափով՝ ոչ ռեզիդենտ ընկերության կողմից ծառայությունների մատուցման դեպքում: «ԱրմենՏել» ՓԲԸ, գործելով որպես ոչ ռեզիդենտ ընկերության հարկային գործակալ, վճարման ենթակա համապատասխան գումարներից պահում է ոչ ռեզիդենտի շահութահարկը և վճարում է ոչ ռեզիդենտի շահութահարկը Հայաստանի Հանրապետության պետական բյուջե: Ոչ ռեզիդենտ մասնակցի բնակության երկրի և ՀՀ միջև Կրկնակի հարկումից խուսափելու վերաբերյալ համապատասխան կոնվենցիայի առկայության դեպքում կրկնակի հարկման հարցը լուծվում է՝ հաշվի առնելով Տվյալ կոնվենցիայի դրույթները, ՀՀ հարկային օրենսդրության դրույթները, ծառայությունների մատուցման ժամկետները, տրամադրվող ծառայությունների բնույթը, Ծառայությունների մատուցման եղանակը և այլ անհրաժեշտ տվյալներ: Կրկնակի հարկման մասին հարցը պարզաբանելու համարը ոչ ռեզիդենտ մասնակիցը համապատասխան նամակով կարող է դիմել Պատվիրատուի կոնտակտային անձին՝ տրամադրելով վերոնշյալ տվյալները:
* Կոմերցիոն առաջարկում Մասնակցի կողմից ներկայացվող գները Մասնակցի հաղթանակի դեպքում կարող են ամրագրվել ՄՄԸ անցկացման արդյունքներով կնքված պայմանագրում և չեն կարող վերանայվել դեպի բարձրացում պայմանագրի գործողության ժամկետի ընթացքում, նույնիսկ տարադրամի էական տատանումների դեպքում:
* Պատվիրատուն Մասնակցին առաջարկում է վճարման հետևյալ տարբերակները.
  + Ծառայությունների ընդունման-հանձնման ակտն ստորագրելու պահից 60 օրացուցային օրվա հետվճար,
  + Ծառայությունների ընդունման-հանձնման ակտն ստորագրելու պահից 90 օրացուցային օրվա հետվճար:
* Վճարման տարբեր պայմաններով կոմերցիոն առաջարկների համեմատումը կիրականացվի հաշվի առնելով Պատվիրատուի ազատ շրջանառու միջոցների եկամտաբերությունը:
* ՄՄԸ ավարտելուց հետո Հաղթող կազմակերպությունն ու Պատվիրատուն կարող են գալ համաձայնության կրճատելու վճարման ժամկետները` ապրանքների և ծառայությունների գնի իջեցման փոխարեն, սակայն դա չի նշանակում, որ Պատվիրատուն պարտավոր է ընդունելու վճարման ժամկետները կրճատելու մասին Հաղթողի առաջարկը:
* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի ամսաթվից 6 ամսից ոչ պակաս:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՄՄԸՄՀ-ի 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկը էլեկտրոնային տեսքով:
* Առաջարկը պետք է ներառի հետևյալ ֆայլերը.

|  |  |  |  |  |  |  |
| --- | --- | --- | --- | --- | --- | --- |
| **N** | **Փաստաթուղթ** | **Փաստաթղթի ֆորմատը** | | | | **Փաստաթղթի անվանումը** |
| PDF | XLSX | DOC | АР3 |
| 1 | Կոմերցիոն առաջարկ | + | + |  |  | ԿԱ.pdf և ԿԱ.xlsx |
| 2 | Որակավորման պահանջներին համապատասխանության մասին հայտարարագիր | + |  |  |  | համապատասխանության մասին հայտարարագիր.pdf |
| 3 | Շահագրգռվածության բացակայության մասին նամակ | + |  |  |  | Չշահագրգռվածություն.pdf |
| 4 | Գաղտնի տեղեկատվության չհրապարակման մասին համաձայնագիր | + |  |  |  | NDA.pdf |
| 5 | Իրավաբանական անձի գրանցման վկայականը | + |  |  |  | Վկայական.pdf |
| 6 | Մասնակցի ղեկավարի անձնագրային տվյալները | + |  |  |  | Ղեկավարի անձնագիր.pdf |
| 7 | Մասնակցի հիմնադրի անձնագրային տվյալները | + |  |  |  | Հիմնադրի անձնագիր.pdf |

* Փաստաթղթերի սկան արված պատճեններին ներկայացվող պահանջներ.
  + փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերնելիությունը,
  + Կոմերցիոն առաջարկի, Որակավորման պահանջներին համապատասխանության մասին հայտարարագրի և Շահագրգռվածության բացակայության մասին նամակի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է աղյուսակում նշված ֆայլերը RAR ձևաչափի մեկ արխիվում (ֆայլի անունը «*Մասնակցի անունը ARM-K 001-16 - Cisco ՏՍ*»:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՄՄԸՄՀ-ի 2.1.3 բաժնում թվարկված պահանջներից գոնե մեկին:

**2.1.4. Առաջարկներների տրամադրման կարգը**

* Մասնակիցն ուղարկում է էլեկտրոնային առաջարկն Հավելված 7-ում ներկայացված կարգի համաձայն (Էլեկտրոնային առաջարկների ներկայացման կարգ) **28.07.2016թ.** ժամը **15:00 (տեղական ժամանակով)** ոչ ուշ ժամկետում:
* Առաջարկների բացումը կկայանա Ազատւթյան 24/1, 1-ին հարկ հասցեում ժամը 15:00 **(տեղական ժամանակով) 28.07.2016թ.** Մասնակիցները, որոնք կցանկանան մասնակցել բացմանը պետք է մինչև **12:00** **28.07.2016թ** ներկայացնեն տեղեկատվություն մասնակցի ներկայացուցչի ԱԱՀ վերաբերյալ (տեղեկատվությունը անհրաժեշտ է ուղարկել մինչև նշված ժամկետը MMailyan[@beeline.am](mailto:kkupryashov@beeline.am) և [LUMelikyan@beeline.am](mailto:LUMelikyan@beeline.am) էլ. Փոստի հասցեներին, ինչպես նաև բացման օրը մասնակցի ներկայացուցիչը պետք է իր հետ ունենա անձը հաստատող փաստաթուղթ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ՄՄԸՄՀ-ի 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասակիցների և Պատվիրատուի միջև ողջ հաղորդակցությունն իրականացվում է ՄՄԸՄՀ-ի 2 բաժնում նշված կոնտակտային անձի հետ էլեկտրոնային նամակագրության միջոցով:
* ՄՄԸՄՀ-ի տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **25.07.2016թ. ժամը 18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **26.07.2016թ. ժամը 18:00 (տեղական ժամանակով):**
* **28.07.2016թ. ժամը** **12:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ՄՄԸՄՀ-ի որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ՄՄԸՄՀ-ի 2 բաժնում նշված կոնտակտային անձից պարզաբանում խնդրել:
* Առաջարկ տրամադրելիս, առաջարկների հարցման մասնակիցները իրենց համաձայնությունն են տալիս կազմակերպության ֆինանսական կայունության և նրանց կողմից մատակարարի ընտրության ընթացակարգում նշված չափանիշներին համապատասխան պարտավորությունների չկատարման ռիսկերի գնահատման համար:

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

* Ստացված առաջարկները երկրորդ փուլում կգնահատվեն ըստ հետևյալ որակավորման պահանջներին (այսուհետ՝ ՈՊ) համապատասխանության.
* Առաջարկը պետք է համապատասխանի ՄՄԸՄՀ-ի 2.1.1-2.1.4 բաժինների բոլոր պահանջներին:
* Մասնակիցը համաձայն է պայմանագիր կնքել ՄՄԸՄՀ-ի թիվ 2 Հավելվածի ձևով առանց որևէ փոփոխության:
* Մասնակիցը պետք է լինի Cisco-ի լիազորված գործընկեր:
* Մասնակիցը պետք է ունենա Cicso-ի կողմից սերտիֆիկացված աշխատակից (CCNP և/կամ CCIE սերտիֆիկատները ցանկալի են):
* Բոլոր մասնակիցները անցնում են ռիսկերի գնահատում: յուրաքանչյուր մասնակցի համար ռիսկերի գնահատման եզրակացության հիման վրա հաշվարկվում է ընդհանուր ռիսկերի գնահատական` հետևյալ մեթոդաբանությամբ.
* Յուրաքանչյուր «Ստոպ գործոն» - ռիսկայնությունը 5 միավոր,
* Յուրաքանչյուր բարձր ռիսկայնությունը – 3 միավոր,
* Յուրաքանչյուր միջին ռիսկայնությունը – 1 միավոր:

Ռիսկերի պարամետրերի նկարագրությունը ներկայացված է Հավելված 8-ում:

Եթե Մասնակցի համար ընդհանուր ռիսկերի գնահատականը կազմում է 5 կամ ավելի միավոր, ապա Պատվիրատուն իրավունք է վերապահում թույլ չտալ Մասնակցի հետագա մասնակցությունը որակավորման հետագա փուլերում:

Պատվիրատուն իրեն իրավունք է վերապահում թույլ չտալ մասնակցել ՄՄԸՄՀ-ի հաջորդ փուլերին այն Մասնակցին, որի առաջարկը չի համապատասխանում ՄՄԸՄՀ-ի 2.2 բաժնում թվարկված որակավորման պահանջներից գոնե մեկին:

* Մասնակիցն արտացոլում է որակավորման պահանջներին իր առաջարկի համապատասխանության աստիճանը Որակավորման պահանջներին համապատասխանության մասին հայտարարագրում (Հավելված 4՝ ձևանմուշ):
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել ՄՄԸ հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ՄՄԸ:
* Առաջարկների հարցման պահին Որակազրկված մասնակիցը չի թույլատրվի ՄՄԸ-ի հետագա փուլերին:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ՄՄԸՄՀ-ի 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով: Աճուրդում որպես դրույքաչափ կհանդիսանա “Առաջարկի ընդհանուր նվազագույն արժեքը”:
* ԱՄՆ դոլարով (կամ այլ արտարժույթով) ներկայացված առաջարկները կհամեմատվեն ՀՀ դրամով ներկայացված առաջարկների հետ` հաշվի առնելով ՀՀ ԿԲ սահմանված փոխարժեքը մասնակիցների կարճ ցուցակի հաստատման օրվա դրությամբ:
* Պատվիրատուն իրեն իրավունք է վերապահում աճուրդ մուտք գործելու համար սահմանելու շեմային արժեքը:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի), Պատվիրատուն կարող է անցկացնել կրկնակի էլեկտրոնային աճուրդ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4. Փուլ 4՝ Հաղթողի ընտրությունը և հայտարարումը**

* Մասնակիցը պետք է հաստատի աճուրդի իր վերջնական դրույքաչափը՝ ուղարկելով Պատվիրատուին վերաջնական կոմերցիոն առաջարկի սկան արված պատճենը:
* Մասնագրի ընդհանուր արժեքի համար Պատվիրատուն դասակարգում է 3-րդ փուլի արդյունքներով ստացված բարելավված առաջարկներն ըստ «կոմերցիոն առաջարկի ընդհանուր նվազագույն արժեք» չափանիշի:
* Հաղթող կճանաչվի Մասնակիցը որի վերջնական առաջարկին Պատվիրատուն շնորհի Դաս 1` «առաջարկի ընդհանուր նվազագույն արժեք» չափանիշով:
* Հաղթողի հետ կարող է կնքվել պայմանագիր ՄՄԸՄՀ-ի թիվ 2 հավելվածում բերված ձևով:
* Պահուստային մատակարար կընտրվի այն Մասնակիցը, որի բարելավված առաջարկին կշնորհվի Դաս:
* Պահուստային մատակարարը կարող է ներգրավվել ՄՄԸՄՀ-ի առարկային առնչվող ծառայությունների մատակարարմանը հաղթողի որակազրկման դեպքում:
* Հաղթողը էլեկտրոնային փոստի միջոցով կծանուցվի ընդունված որոշման մասին այդ փուլի ավարտին:
* ՄՄԸ հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) կայքերում:
* Կարճ ցուցակում հայտնված, բայց հաղթողների ցուցակում չընդգրկված բոլոր մասնակիցները կտեղեկացվեն այդպիսի որոշման պատճառների մասին էլեկտրոնային փոստով` այդ փուլի ավարտին:
* «ԱրմենՏել» ՓԲԸ բաժանորդ հանդիսացող մասնակիցները, ինչպես նաև այն մասնակիցները, ովքեր կհամաձայնեն դառնալ Պատվիրատուի բաժանորդներ, այլ հավասար պայմաններում, կստանան առավելություն:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն ՄՄԸ այլ ձևական պահանջները:
* Պատվիրատուն կարող է ՄՄԸ ճանաչել չկայացած, եթե.

1. Չի ստացվել ոչ մի առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Միայն մեկ առաջարկ է համապատասխանում որակավորման պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատկարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող են որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգի ժամանակ (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը.

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից,*
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը. *Մատակարարը չի կատարում պայմանագրի կամ ձեռքբերման պատվերի պայմանները՝ մատակարարման ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/կաշառելու փորձ. *մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Առաջարկների հարցումային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն կամ ռուսերեն լեզուներով:
* ՄՄԸ հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլն հետ կապված Մասնակցի ծախսերը:
* Առաջարկ ներկայացնելով` Մասնակիցը համաձայնում է Մատակարարների վարքագծի ընթացակարգին, որը հրապարակված է հետևյալ հղումներով <http://about.beeline.am/ru/tenders/procedure.wbp>,<http://about.beeline.am/am/tenders/procedure.wbp>, <http://about.beeline.am/en/tenders/procedure.wbp>.

**6. Հավելվածներ**

1. Հավելված 1` Տեխնիկական առաջադրանք



1. Հավելված 2` Պայմանագրի ձևանմուշ



1. Հավելված 3` Շահագրգռվածության բացակայության մասին նամակ



1. Հավելված 4` Որակավորման պահանջներին համապատասխանության մասին հայտարարագրի ձևանմուշ



1. Հավելված 5` Կոմերցիոն առաջարկի ձևանմուշ



1. Հավելված 6` Գաղտնի տեղեկատվության չհրապարակման մասին համաձայնագրի ձևանմուշ (NDA)



1. Հավելված 7` Էլեկտրոնային առաջարկների ներկայացման կարգ



1. Հավելված 8` Ռիսկերի պարամետրերի նկարագրությունը

